Il-Parlament jappoġġja regoli ġodda dwar il-FEG biex dan isir aktar aċċessibbli u jkun kapaċi jindirizza l-isfidi tad-diġitalizzazzjoni u l-bidliet ambjentali. Il-Fond Ewropew ta' Aġġustament għall-Globalizzazzjoni huwa waħda mill-azzjonijiet tal-UE favur Ewropa iktar soċjali . Il-globalizzazzjoni tista' tikkawża bidliet strutturali sinifikanti fil-kummerċ dinji, u dan ifisser li l-ħaddiema jistgħu jiġu ddikjarati żejda. Fl-2006, biex tappoġġja lill-persuni li jitilfu l-impjieg tagħhom minħabba l-globalizzazzjoni jew minħabba l-kriżi finanzjarja u ekonomika u peress li meta jiġu ddikjarati żejda dan iħalli impatti negattivi sinifikanti fuq l-ekonomiji reġjonali jew lokali, l-UE ħolqot il-Fond Ewropew ta' Aġġustament għall-Globalizzazzjoni (FEG). Dan huwa fond ta' solidarjetà ta' emerġenza, u bħala strument finanzjarju speċjali, jiġi mmobilizzat fuq bażi "ad hoc". Il-FEG jikkofinanzja proġetti biex jgħin lill-ħaddiema jsibu impjiegi ġodda jew jiftħu n-negozju tagħhom. Skopri x'tagħmel l-UE fir-rigward tal-ġestjoni tal-globalizzazzjoni. Jeżistu regoli speċifiċi li jiddeterminaw meta u għal kemm żmien grupp ta' ħaddiema jista' jibbenefika mill-Fond. Mill-2007, bejn wieħed u ieħor ġew investiti EUR 630 miljun f'għajnuna għal madwar 150,000 ħaddiem u 3,369 żagħżugħ barra mill-edukazzjoni, impjieg jew taħriġ (NEET). Aqsam din il-kwotazzjoni ma' ħaddieħor: Il-każijiet tal-FEG huma ġestiti mill-awtoritajiet nazzjonali jew reġjonali. Il-Fond ma jikkofinanzjax affarijiet bħal pereżempju l-pensjonijiet jew il-benefiċċji tal-qgħad. Attwalment il-Parlament qiegħed jaħdem fuq regolament ġdid għall-Fond għall-perjodu ta' wara l-2020: L-għan huwa li jitwessa' l-kamp ta' applikazzjoni biex tiġi offruta assistenza f'każ ta' avvenimenti ta' ristrutturar kbar marbuta mad-diġitalizzazzjoni, l-awtomatizzazzjoni u t-tranżizzjoni lejn ekonomija b'livell baxx ta' emissjonijiet ta' karbonju. Il-Membri tal-PE qed jipproponu li l-isem tal-Fond jinbidel għall-"Fond Ewropew għat-Tranżizzjoni" Peress li ħafna ħaddiema huma impjegati mill-SMEs [intrapriżi żgħar u medji] fejn it-telf ta' impjiegi wkoll jista' jkollu impatt sinifikanti fuq ir-reġjuni ż-żgħar, il-Membri tal-PE qed jipproponu li s-soll minimu tat-telf tal-impjiegi jitnaqqas mill-500 ta' bħalissa għal 200 u li l-perjodu ta' referenza jiġi estiż. Huma jridu wkoll li l-proċeduri ta' applikazzjoni jitħaffu. Il-passi li jmiss Il-Parlament, il-Kunsill u l-Kummissjoni issa jeħtieġ li jinnegozjaw ir-regoli finali. Għal aktar informazzjoni Passi proċedurali Legislative Train (Tren Leġiżlattiv) Briefing tal-EPRS "Reform of the European Globalisation Adjustment Fund" (Riforma tal-Fond Ewropew ta' Aġġustament għall-Globalizzazzjoni) Aqsam din il-paġna ma' ħaddieħor: Irreġistra biex tirċievi l-aġġornamenti b'mail Verżjoni PDF